এখনই বোজানো যাবে না ট্রামলাইন, নির্দেশ হাইকোর্টের

কলকাতা: তিলোত্তমার ঐতিহ্য রক্ষা করতে ফের সচেতন হতে নির্দেশ দিল কলকাতা হাইকোর্ট (Calcutta High Court)। উচ্চ আদালতের নির্দেশ, কলকাতার (Kolkata) কোনও ট্রামলাইন (Tram Line) যেন এখনই বুজিয়ে ফেলা না হয়।

আদালতে রাজ্যের আইনজীবী তালে মাদুস সিদ্দিকি বলেন, রাজ্য, কলকাতা পুলিশ সহ অন্যান্যদের নিয়ে গঠিত কমিটিকে জানিয়েছি যাতে অন্তত একটা রুটে ময়দান থেকে খিদিরপুর রুটে পিপিপি মডেলে (PPP Model) ট্রাম চালানো যায়। প্রধান বিচারপতির প্রস্তাব মতোই যাতে কোনও বেসরকারি সংস্থা এতে যুক্ত হয় তাদের আহ্বান জানানো হয়েছে।

আরও পড়ুন: “মহাকুম্ভ এখন মৃত্যুকুম্ভ…,” বিধানসভায় বিজেপিকে নিশানা মমতার

আলিপুর এলাকায় ট্রামলাইন বুজিয়ে দেওয়া হচ্ছে বলে অভিযোগ এসেছিল। সেখানে দীর্ঘদিন (১৫-২০) ধরে ট্রাম চলাচল বন্ধ ছিল। তবে কারা এটা করেছে তা এখনও স্পষ্ট নয়। পুলিশ খতিয়ে দেখছে। পরিবহণ দফতর বলছে, তারা এখনও জানে না কারা করেছে। কারণ পরিবহণ দফতর এই রকম কোনও নির্দেশ দেয়নি।

প্রধান বিচারপতি টি এস শিবজ্ঞানম এবং বিচারপতি চৈতালি চট্টোপাধ্যায়ের ডিভিশন বেঞ্চের নির্দেশ:

১) আপাতত ট্রামলাইন বুজিয়ে ফেলা বন্ধ রাখতে হবে। যতদিন না নির্দিষ্ট কমিটি কলকাতার সমস্ত লাইন পরিদর্শন করে আদালতে রিপোর্ট জমা না দিচ্ছে।

২) খিদিরপুর ট্রামলাইনের বিলুপ্তির বিষয়ে কলকাতা পুলিশকে তদন্ত করে রিপোর্ট দিতে হবে হাইকোর্টে।

প্রসঙ্গত, ১৯ ফেব্রুয়ারি কমিটি বৈঠকে বসবে। তাতে লাইন বুজিয়ে ফেলার বিষয়টি আলোচনায় উঠবে। এই সংক্রান্ত রিপোর্ট আদালতে জমা দিতে নির্দেশ দেওয়া হয়েছে।

দেখুন অন্য খবর: